ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ για την εφαρμογή του παραρτήματος Χ του κανονισμού υπηρεσιακής κατάστασης (Κανονισμός αριθ. 3019/87 του Συμβουλίου, της 5.10.1987) Έτος 2002

ΕΙΣΑΓΩΓΗ

Σύμφωνα με το άρθρο 101α του κανονισμού υπηρεσιακής κατάστασης, καθορίζονται στο παράρτημα X, με την επιφύλαξη των άλλων διατάξεων του εν λόγω κανονισμού, οι ειδικές και κατά παρέκκλιση διατάξεις που εφαρμόζονται στους υπαλλήλους που είναι τοποθετημένοι σε τρίτη χώρα.

Βάσει του άρθρου 14 του παραρτήματος X, "Κάθε χρόνο η Επιτροπή υποβάλλει στο Συμβούλιο έκθεση σχετικά με την εφαρμογή του παρόντος παραρτήματος και ιδίως όσον αφορά τον καθορισμό του ποσοστού της αποζημίωσης συνθηκών διαβίωσης σύμφωνα με το άρθρο 10".

Από την 1.1.1988, η Επιτροπή έχει εκπονήσει δώδεκα εκθέσεις, οι οποίες αφορούν τις χρονικές περιόδους από Οκτώβριο 1987 έως Δεκέμβριο 1988, 1989, 1990-1991, 1992, 1993, 1994, 1995, 1996, 1997-1998, 1999, 2000 και 2001.

Σύμφωνα με τις επιθυμίες που εξέφρασε το Συμβούλιο, το 2002 συνεχίσθηκαν οι προσπάθειες ανακατανομής του προσωπικού.

ΚΕΦΑΛΑΙΟ 1: ΓΕΝΙΚΕΣ ΔΙΑΤΑΞΕΙΣ

Αρθρο 1: Προσληψη

Το μόνιμο προσωπικό των εξωτερικών υπηρεσιών, το οποίο στις 31 Δεκεμβρίου 2001 αριθμούσε 734 θέσεις απασχόλησης (συμπεριλαμβανομένων 22 θέσεων που διατέθηκαν από άλλες γενικές διευθύνσεις εκτός της Relex, 1 θέσης που διατηρήθηκε κενή μετά την απόσπαση στην Ευρωπαϊκή Υπηρεσία για την Ανασυγκρότηση και των 5 "μετακινούμενων" θέσεων), αυξήθηκε κατά 114 θέσεις στο πλαίσιο της αποσυγκέντρωσης και κατά 9 θέσεις ανακατανομής από την έδρα, δηλαδή έφθασε, τον Ιούλιο του 2002, τις 857 θέσεις απασχόλησης. Οι 9 θέσεις ανακατανομής από την έδρα είναι:

- 4 περιφερειακοί δημοσιονομικοί ελεγκτές,

- 2 θέσεις απασχόλησης για την Αντιπροσωπεία στην Κίνα (παρακολούθηση του φακέλου της Μογγολίας και ενίσχυση του πολιτικού τμήματος),

- 1 θέση προϊσταμένου του γραφείου για το Αφγανιστάν,

- 1 θέση στον εμπορικό τομέα για τη Γενεύη,

- 1 θέση της κατηγορίας Α, για την έναρξη λειτουργίας ενός γραφείου οικονομικών και εμπορικών θεμάτων, στην Ταϊβάν.

Στις 31 Δεκεμβρίου 2002, πληρώθηκαν 724 θέσεις από τις 853, ενώ 4 θέσεις που αφορούσαν άλλες γενικές διευθύνσεις εκτός της Relex (3 θέσεις του δημοσιονομικού ελέγχου και 1 θέση ΕΥΚΑ) είχαν καταργηθεί ή επιστραφεί στην έδρα. Εξάλλου, θα πρέπει να ληφθεί υπόψη η ανακατανομή 22 κενών θέσεων κατά τη διάρκεια της περιόδου (βλ. άρθρο 2: Κινητικότητα) καθώς και η δυσκολία να πληρωθούν ορισμένες θέσεις της δεύτερης φάσης αποσυγκέντρωσης. Στις 31 Δεκεμβρίου 2002, προσλήφθηκαν 64 μόνιμοι υπάλληλοι για την κάλυψη των θέσεων αποσυγκέντρωσης, ενώ βρίσκονταν σε εξέλιξη 19 διαδικασίες για την πλήρωση θέσεων απασχόλησης.

Κατά το 2002, δεν πραγματοποιήθηκαν εξωτερικές προσλήψεις.

Αρθρο 2: Κινητικοτητα

Περίοδος εκ περιτροπής πλήρωσης θέσεων

Η περίοδος εκ περιτροπής πλήρωσης θέσεων 2002 αφορούσε 175 υπαλλήλους (178 το 2001) οι οποίοι ήταν εγγεγραμμένοι στον πίνακα για εκ περιτροπής πλήρωση θέσεων και αφορούσε:

- 76 μετακινήσεις από αντιπροσωπεία σε αντιπροσωπεία (47 το 2001)

- 63 μετακινήσεις από αντιπροσωπείες προς την έδρα (74 το 2001)

- 15 λήξεις καθηκόντων (17 το 2001)

- 21 υπαλλήλους που παρέμειναν στον τόπο διορισμού τους (40 το 2001)

Βάσει της αρχής της εναλλαγής των διορισμών μεταξύ των αντιπροσωπειών και της έδρας πραγματοποιήθηκαν:

- 63 μετακινήσεις από αντιπροσωπείες προς την έδρα και (74 το 2001)

- 67 μετακινήσεις από την έδρα σε αντιπροσωπείες (79 το 2001)

Ως εκ τούτου, πραγματοποιήθηκαν 221 μετακινήσεις (έναντι 217 το 2001) στο πλαίσιο της περιόδου εκ περιτροπής πλήρωσης θέσεων 2002.

Περίοδος ανακατανομής

22 θέσεις διατέθηκαν στο πλαίσιο της αποκέντρωσης και της ανασύνταξης του προσωπικού του δικτύου, καθώς και της έναρξης λειτουργίας νέων αντιπροσωπειών:

- 3 θέσεις στελέχωσης: Επικεφαλής Αντιπροσωπείας: Μαλαισία και Σιγκαπούρη, Αναπληρωτής Επικεφαλής Αντιπροσωπείας: Νέα Υόρκη;

- 1 θέση προσωρινού Επιτετραμμένου στην Κούβα;

- 2 θέσεις για τις Αντιπροσωπείες σε διεθνείς οργανισμούς (Βιέννη: πολιτικά ζητήματα, Νέα Υόρκη: παρακολούθηση αναπτυξιακών θεμάτων);

- 5 επιχειρησιακές θέσεις της κατηγορίας Α: Γκαμπόν, Τζαμάικα, Γουιάνα, Μαυρίκιος και Μπουρούντι;

- 2 αντικαταστάσεις επιχειρησιακών θέσεων της κατηγορίας Β από θέσεις της κατηγορίας Α (Γκαμπόν και Σουαζιλάνδη);

- 2 θέσεις για την παρακολούθηση εμπορικών θεμάτων (Γενεύη) και πολιτικο-εμπορικών θεμάτων (Βενεζουέλα);

- 5 θέσεις προϊσταμένου διοίκησης: Αφγανιστάν, Μαλαισία, Σιγκαπούρη, Ιορδανία και Τυνησία (ανταλλαγή θέσεων Β από θέσεις Α μεταξύ των εν λόγω δύο αντιπροσωπειών);

- 2 θέσεις γραμματέα του Επικεφαλής Αντιπροσωπείας: Αφγανιστάν και Αλγερία.

Αρθρο 3: Μετεκπαιδευση

Το 2002 οι αποφάσεις επανατοποθέτησης αφορούσαν 60 υπαλλήλους των εξωτερικών υπηρεσιών οι οποίοι επέστρεψαν στην έδρα σε μία από τις γενικές διευθύνσεις και στις υπηρεσίες των εξωτερικών σχέσεων στο πλαίσιο της πολιτικής για την εκ περιτροπής ανάθεση καθηκόντων.

ΚΕΦΑΛΑΙΟ 2: ΥΠΟΧΡΕΩΣΕΙΣ

Αρθρο 4: Ασκηση καθηκοντων στον τοπο υπηρεσιασ

Στο άρθρο αυτό δεν υπάρχουν σχόλια.

Αρθρο 5: Στεγαση

Κατά το 2002, η ΓΔ Εξωτερικές Σχέσεις εξακολούθησε το έργο της όσον αφορά τα πρότυπα στέγασης που εφαρμόζονται στις τρίτες χώρες, έτσι ώστε να διευκολυνθεί η μεταβίβαση διοικητικών αρμοδιοτήτων στις αντιπροσωπείες. Μέρος των ήδη καταρτισθέντων προτύπων υποβλήθηκε το 2002 στη ΣΕΑΣ (συμβουλευτική επιτροπή αγορών και συμβάσεων) προς έγκριση. Εντούτοις, η ΣΕΑΣ αρνήθηκε να αποφανθεί σχετικά με το φάκελο αυτό, δεδομένου ότι η εντολή της θα έληγε κατά τα τέλη του έτους 2002.

Ως εκ τούτου, τα πρότυπα αυτά θα πρέπει να υποβληθούν προς έγκριση στην ΓΔ BUDG, η οποία επιθυμεί να παραλάβει συγχρόνως το σύνολο των αναθεωρημένων προτύπων που αφορούν τις τρίτες χώρες, καθώς και μια μελέτη για τις δημοσιονομικές επιπτώσεις.

ΚΕΦΑΛΑΙΟ 3: ΣΥΝΘΗΚΕΣ ΕΡΓΑΣΙΑΣ

Αρθρα 6, 7 και 9: Ετησιεσ αδειεσ

Το 2001 τακτοποιήθηκε ο φάκελος

- αφενός, όσον αφορά τη λογιστική καταγραφή, η οποία από το 1998 βασίζεται στις εργάσιμες ημέρες και όχι στις ημερολογιακές και,

- αφετέρου, όσον αφορά τις αιτήσεις μεταφοράς ημερών άδειας στο επόμενο έτος. Οι υπάλληλοι που υπηρετούν στις τρίτες χώρες εξακολουθούν να καταβάλλουν προσπάθειες για την άσκηση των δικαιωμάτων τους και τον περιορισμό της ιδιαίτερα σημαντικής μεταφοράς αδείας, ακολουθώντας κατά τον τρόπο αυτό τις συστάσεις της έδρας.

- Η αύξηση του αριθμού των υπαλλήλων δεν είχε αξιοσημείωτα αποτελέσματα όσον αφορά τις περιπτώσεις μεταφοράς αδείας άνω των 35 ημερών. Ο αριθμός των εν λόγω περιπτώσεων παρέμεινε σταθερός.

Ο παρακάτω πίνακας δείχνει σαφώς ότι οι μεταφορές περισσοτέρων από 14 ημερών, και ιδίως μεταξύ 36 και 70 ημερών μειώθηκαν αισθητά μεταξύ 1994/95 και 2001/2002:

>ΘΕΣΗ ΠIΝΑΚΑ>

Αρθρα 8 και 9 παραγραφος 2: Εκτακτη χορηγηση αδειασ αναπαυσησ

Στο πλαίσιο της συνήθους ετήσιας χρήσης, η Επιτροπή αποφάσισε στις 14 Φεβρουαρίου 2002 την κατ' εξαίρεση χορήγηση αδειών ανάπαυσης για το 2002 μόνο για τους τόπους διορισμού όπου οι συνθήκες διαβίωσης κρίθηκαν "ιδιαίτερα δυσχερείς" βασιζόμενη σε παραμέτρους που χρησιμοποιήθηκαν για τον ετήσιο καθορισμό της αποζημίωσης συνθηκών διαβίωσης, και για τους τόπους σε κατάσταση κρίσης.

Η συνέχιση της αυστηρής εφαρμογής των όρων που αναφέρονται στο άρθρο 8 του παραρτήματος Χ εκφράσθηκε με τη χορήγηση του δικαιώματος αυτού για 28 τόπους υπηρεσίας, το 2002 (βλ. παράρτημα Ι) όπως και το 2001. Για τους τόπους σε κατάσταση κρίσης το δικαίωμα αυτό παρέχεται ανάλογα με την πραγματική διάρκεια της κρίσης.

ΚΕΦΑΛΑΙΟ 4: ΚΑΘΕΣΤΩΣ ΑΠΟΔΟΧΩΝ ΚΑΙ ΚΟΙΝΩΝΙΚΑ ΠΛΕΟΝΕΚΤΗΜΑΤΑ

ΤΜΗΜΑ 1: ΚΑΘΕΣΤΩΣ ΑΠΟΔΟΧΩΝ ΚΑΙ ΟΙΚΟΓΕΝΕΙΑΚΑ ΕΠΙΔΟΜΑΤΑ

Αρθρο 10 παραγραφοσ 1: Αποζημιωση συνθηκων διαβιωσησ

Η Επιτροπή αποφάσισε στις 7 Δεκεμβρίου 2001 σχετικά με τους συντελεστές αποζημίωσης λόγω συνθηκών διαβίωσης για το οικονομικό έτος 2002, όπως αυτοί εμφαίνονται στον πίνακα του παραρτήματος II. (3 αυξήσεις: από 20 σε 25% στα Φίτζι, από 25 σε 35% στο Πακιστάν και από 15 σε 20% στη Ζιμπάμπουε, καθώς και 3 μειώσεις: από 35 σε 25% στην Αιθιοπία, τη Μοζαμβίκη και την Ουγκάντα).

Αρθρο 10 παραγραφοσ 2: Συμπληρωματικη αποζημιωση

Το 2002 καταβλήθηκε συμπληρωματική αποζημίωση, βάσει των αποφάσεων της Επιτροπής, στους υπαλλήλους που ήταν τοποθετημένοι στις ακόλουθες χώρες :

>ΘΕΣΗ ΠIΝΑΚΑ>

Αρθρα 11 και 12: Λεπτομερειες καταβολησ των αποδοχων

Όσον αφορά το νόμισμα στο οποίο καταβλήθηκαν οι αποδοχές το 2002, οι μέσοι όροι των ποσοστών σε σχέση με τους ενδιαφερόμενους υπαλλήλους είναι οι ακόλουθοι :

- Το 73% επέλεξε την καταβολή των αποδοχών του σε ευρώ κατ' εφαρμογή του άρθρου 11 του παραρτήματος 10 του κανονισμού υπηρεσιακής κατάστασης.

- το 21,5% ζήτησε την καταβολή τμήματος των αποδοχών του σε τοπικό νόμισμα. Μεταξύ αυτών το 45% ζήτησε το ανώτατο επιτρεπόμενο όριο από τις εσωτερικές οδηγίες που αφορούν το άρθρο 12 του παραρτήματος Χ του κανονισμού υπηρεσιακής κατάστασης (80%), οι δε υπόλοιποι επέλεξαν ποσοστά που κυμαίνονται μεταξύ 11 και 78%. Στην Ιαπωνία συνέχισε να επιτρέπεται το 2002 το ποσοστό 90% κατ' εφαρμογή του άρθρου 1 παράγραφος 2 των εσωτερικών οδηγιών που αφορούν το άρθρο 12 του παραρτήματος Χ του κανονισμού υπηρεσιακής κατάστασης.

- τέλος το 5,5% ζήτησε βάσει κατάλληλων δικαιολογητικών την καταβολή τμήματος των αποδοχών του σε νόμισμα άλλο από εκείνο του τόπου διορισμού κατ' εφαρμογή του άρθρου 12 δεύτερο εδάφιο του παραρτήματος Χ του κανονισμού υπηρεσιακής κατάστασης (Ρωσία, Ουκρανία, Γεωργία και Καζακστάν).

Αρθρο 13: Διορθωτικοι συντελεστεσ

Το Συμβούλιο εξέδωσε, στις 24 Ιουλίου 2002, τον κανονισμό αριθ. 1522/2002 [1] για τον καθορισμό των διορθωτικών συντελεστών που εφαρμόζονται από 1ης Ιανουαρίου 2002 και, στις 15 Ιανουαρίου 2003, τον κανονισμό αριθ. 101/2003 [2] για τον καθορισμό των διορθωτικών συντελεστών που εφαρμόζονται από την 1η Ιουλίου 2002.

[1] ΕΕ L 229 της 27.08.2002, σ. 1

[2] ΕΕ L 16 της 22.01.2003, σ. 1

Εξάλλου, η Επιτροπή ενέκρινε, στις 20 Νοεμβρίου 2002 [3] την απόφαση για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2002 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες.

[3] ΕΕ L 321 της 26.11.2002, σ. 45

Αρθρο 15: Σχολικα επιδοματα

Το συνολικό ποσό που καταβλήθηκε για σχολικά επιδόματα ανήλθε για το έτος 2001/2002 σε 3.815.860 ευρώ. Επίσης, το σύστημα χορήγησης προκαταβολών επί των σχολικών επιδομάτων διατηρήθηκε για τους υπαλλήλους που είχαν να αντιμετωπίσουν ιδιαίτερα υψηλές σχολικές δαπάνες. Όλες οι προκαταβολές που καταβλήθηκαν για το σχολικό έτος 2001/2002 ρυθμίστηκαν εντός των προβλεπομένων προθεσμιών.

Όπως και κατά τα προηγούμενα έτη, η σχετικά υψηλή συναλλαγματική ισοτιμία του γεν οδήγησε την Επιτροπή στο να επιτρέψει την υπέρβαση του ετήσιου ανώτατου ορίου επιστροφής κατά το σχολικό έτος 2001/2002 για τους υπαλλήλους που είναι τοποθετημένοι στην Ιαπωνία τα παιδιά των οποίων φοιτούν σε διεθνές σχολικό ίδρυμα στη χώρα αυτή.

Εξάλλου, λόγω της γενικής αύξησης των σχολικών δαπανών, αφενός, και της δυσμενούς συναλλαγματικής ισοτιμίας του ευρώ έναντι του δολαρίου, αφετέρου, η Επιτροπή επέτρεψε την υπέρβαση του ανώτατου ορίου σε άλλους τόπους υπηρεσίας.

Ωστόσο, η υπέρβαση αυτή εγκρίθηκε κατ' εξαίρεση αποκλειστικά και μόνο για τα παιδιά που φοιτούν στον τόπο υπηρεσίας, σε διεθνή σχολεία που χορηγούν ευρωπαϊκά/διεθνή baccalaurιats, όπως το Lycιe franηais, το British School, η Deutsche Schule και το αμερικανικό/διεθνές σχολείο.

Όπως και το προηγούμενο έτος, σκοπός της εγγραφής των παιδιών σ' αυτά τα σχολεία είναι να εξασφαλισθεί η συνέχεια της φοίτησής τους. Ως εκ τούτου, σύμφωνα πάντα με την αρχή της συνέχειας των σπουδών, σε τέσσερις υπαλλήλους υπό επανατοποθέτηση εγκρίθηκε επίσης η υπέρβαση του ανώτατου ορίου κατά το σχολικό έτος 2001/2002.

Το συνολικό ποσό που καταβλήθηκε στο πλαίσιο της υπέρβασης του ανώτατου ορίου για το σχολικό έτος 2001/2002 (συμπεριλαμβανομένης της Ιαπωνίας) ανήλθε σε 195.875 ευρώ.

Αρθρο 16: Αποζημιωσεισ εγκαταστασησ και επανεγκαταστασησ

Κατά το έτος 2002 καταβλήθηκαν:

- 231 αποζημιώσεις εγκατάστασης στους υπαλλήλους που είχαν τοποθετηθεί σε αντιπροσωπεία, από τις οποίες 194 καταβλήθηκαν σε ευρώ στον τραπεζικό λογαριασμό στο Βέλγιο και 37 στο τοπικό νόμισμα της χώρας υπηρεσίας, με εφαρμογή του διορθωτικού συντελεστή, και

- 17 αποζημιώσεις επανεγκατάστασης στους υπαλλήλους των οποίων έληξαν οριστικά τα καθήκοντα, από τις οποίες δύο καταβλήθηκαν σε ευρώ στον τραπεζικό λογαριασμό στο Βέλγιο και 15 στο νόμισμα του κράτους μέλους επανεγκατάστασης με εφαρμογή του διορθωτικού συντελεστή.

Το συνολικό ποσό που καταβλήθηκε ανέρχεται σε 3.011.812,79 ευρώ που κατανεμήθηκαν ως εξής:

- 2.155.105,49 ευρώ για τις πληρωμές στο Βέλγιο,

- 856.707,30 ευρώ για τις πληρωμές σε τοπικό νόμισμα με εφαρμογή του διορθωτικού συντελεστή.

ΤΜΗΜΑ 2: ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΕΠΙΣΤΡΟΦΗ ΕΞΟΔΩΝ

Αρθρο 17: Επιστροφη εξοδων που πραγματοποιηθηκαν για τη μετακομιση τησ οικοσκευησ και πραγματικων εξοδων εγκαταστασησ για τον υπαλληλο ο οποιοσ δεν διαθετει πλεον στον ιδιο τοπο υπηρεσιασ επιπλωμενη κατοικια που εχει θεσει στη διαθεση του το θεσμικο οργανο

Το άρθρο αυτό δεν εφαρμόστηκε το 2002.

Αρθρο 18: Προσωρινη στεγαση

Το 2002 ελήφθησαν 318 αποφάσεις έγκρισης προσωρινής στέγασης (187 το 1998, 163 το 1999, 195 το 2000 και 184 το 2001).

Αρθρο 19: Υπηρεσιακα οχηματα/χιλιομετρικη αποζημιωση

Ισχύουν πάντοτε οι κανόνες για τη χρήση οχημάτων, που χρονολογούνται από το 1996 και αναθεωρήθηκαν το 1998. Το ύψος της χιλιομετρικής αποζημίωσης παραμένει αμετάβλητο (0,26 ευρώ/χλμ και 0,36 ευρώ/χλμ για τα 4 x 4).

Αρθρο 20: Εξοδα ταξιδιου λογω αδειασ αναπαυσησ

Τα έξοδα ταξιδιού λόγω άδειας ανάπαυσης επιστράφηκαν για την απόσταση μεταξύ του τόπου διορισμού και του τόπου ανάπαυσης τον οποίο καθορίζει η Επιτροπή. Σε περιπτώσεις επιλογής άλλου τόπου ανάπαυσης, η επιστροφή πραγματοποιήθηκε μέχρι το όριο της προαναφερθείσας απόστασης. Οι δαπάνες που πραγματοποιήθηκαν το 2002, ανήλθαν σε 494.129 ευρώ.

Αρθρο 21: Επιστροφη των εξοδων μεταφορασ προσωπικων αντικειμενων, μετακομισεων, φυλαξησ οικοσκευης

Το 2002 πραγματοποιήθηκαν 358 μετακομίσεις (266 το 1998, 237 το 1999, 278 το 2000 και 324 το 2001) με βάση τους κανόνες μετακόμισης των προσωπικών ειδών, οι οποίοι αναθεωρήθηκαν το 1997 και εφαρμόσθηκαν το 1998.

Αρθρο 23:Επιστροφη του ενοικιου οταν δεν εχει τεθει στη διαθεση του υπαλληλου κατοικια απο μερους του θεσμικου οργανου

Υπάρχουν 15 περιπτώσεις στις οποίες εφαρμόζεται το άρθρο 23 (10 το 1999, 8 το 2000 και 7 το 2001).

ΤΜΗΜΑ 3: ΚΟΙΝΩΝΙΚΗ ΑΣΦΑΛΙΣΗ

Αρθρο 24 παραγραφος 3: Επειγων και ιδιαιτερα επειγων επαναπατρισμοσ για λογουσ υγειασ

Κατά το 2002, η ιατρική Υπηρεσία ενέκρινε 24 περιπτώσεις επαναπατρισμού για λόγους υγείας, εκ των οποίων οι 19 ήταν επείγουσες και οι 5 ιδιαίτερα επείγουσες. Από τους 24 αυτούς φακέλους, κατά το 2002 τακτοποιήθηκαν 9, των οποίων το ποσό ανερχόταν σε 34.314,16 ευρώ. Επιπλέον, τακτοποιήθηκαν κατά το 2002 επίσης 18 φάκελοι, των οποίων το ποσό ανερχόταν συνολικά σε 37.785,86 ευρώ. Επίσης, τα ετήσια ασφάλιστρα για αεροπορικό ασθενοφόρο SOS ανήλθαν σε 11.845 ευρώ για το έτος 2002.

Αρθρο 25: Καλυψη κατα ατυχηματων για τουσ ελκοντες δικαιωματα από τον υπαλληλο

Το 2002, υποβλήθηκαν δύο φάκελοι για ατυχήματα στο πλαίσιο της ασφάλειας που καλύπτει τους έλκοντες δικαιώματα από τον υπάλληλο.

ΚΕΦΑΛΑΙΟ 6: ΜΕΤΑΒΑΤΙΚΕΣ ΔΙΑΤΑΞΕΙΣ

Αρθρο 27: Μεταβατικεσ διαταξεισ οσον αφορα τισ αποδοχεσ

Το άρθρο αυτό έπαψε να ισχύει από τον Οκτώβριο του 1992.

ΠΑΡΑΡΤΗΜΑ I

ΚΑΘΟΡΙΣΜΟΣ ΤΟΥ ΔΙΚΑΙΩΜΑΤΟΣ ΑΔΕΙΑΣ ΑΝΑΠΑΥΣΗΣ(Άρθρο 8 του παραρτήματος Χ)Ημερομηνία ισχύος : 1η Ιανουαρίου 2002

>ΘΕΣΗ ΠIΝΑΚΑ>

ΠΑΡΑΡΤΗΜΑ II

ΠΙΝΑΚΑΣ ΤΟΠΩΝ ΥΠΗΡΕΣΙΑΣΚΑΙ ΠΟΣΟΣΤΩΝ ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ(Άρθρο 10 του παραρτήματος Χ)Ημερομηνία ισχύος : 1η Ιανουαρίου 2002

(1.1.2001 για τα Φίτζι και τη Ζιμπάμπουε, 1.11.2001 για τη Σιγκαπούρη, 1.12.2001 για την Καμπότζη, το Νεπάλ και την Παραγουάη)

>ΘΕΣΗ ΠIΝΑΚΑ>